b'\n_START_ARTICLE_\nRana Hussein\n_START_PARAGRAPH_\nRana Saddam Hussein (bahasa Arab \xd8\xb1\xd9\x86\xd8\xa7 \xd8\xb5\xd8\xaf\xd8\xa7\xd9\x85 \xd8\xad\xd8\xb3\xd9\x8a\xd9\x86, dilahirkan pada 1969) adalah anak perempuan kedua kepada bekas presiden Iraq, Saddam Hussein dan isterinya, Sajida Khairallah Talfah. Anak perempuan pertama mereka adalah Raghad manakala yang bongsu adalah Hala Hussein._NEWLINE_Pada tahun 1986, Rana telah bernikah dengan Saddam Kamel al-Majid, abang kepada Hussein Kamel (yakni suami kepada kakak sulungnya Raghad Hussein). Hasil perkahwinan telah dianugerahi dengan empat orang anak. Rana telah mengikuti suaminya ke Jordan pada 1995, dan akhirnya tinggal di sana dari 8 Ogos 1995 sehingga 20 Februari 1996. Beliau kemudian kembali ke Iraq semula bersama keluarganya atas permintaan bapanya Saddam Hussein. Pada 31 Julai 2003, beliau kembali menetap di Jordan.'